# **TEHNIČKA ŠKOLA ZAGREB**

Palmotićeva 84

10 000 Zagreb

Temeljem Zakona o obrazovanju odraslih i odluke Školskog odbora Tehničke škole Zagreb na sjednici održanoj 02. srpnja 2015. objavljuje

## **N A T J E Č A J**

**ZA UPIS ODRASLIH POLAZNIKA U PROGRAM** **OSPOSOBLJAVANJA ZA STJECANJE OPĆIH STRUČNIH ZNANJA IZ DJELOKRUGA RADA STROJOVOĐE/TKINJE – ( ZA DOZVOLU )** za vlastite potrebe u školskoj godini 2015./2016.

### PODRUČJE RADA: Promet i logistika

**Broj polaznika:** 1 odjel / 24 polaznika

**Trajanje :** 325 sati

**Početak školovanja:** 02. studenog 2015.

**Završetak nastave :** 12. veljače 2016.

**Ispit završne provjere znanja:** 17.i 18. veljače 2016.

**Mjesto održavanja:** Tehnička škola Zagreb

**Oblik nastave:** Konzultativno - instruktivna

**Izvođenje programa:** program se izvodi svakodnevno, konzultativno – instruktivnim načinom, prema rješenju o odobrenju za izvođenje Ministarstva znanosti, obrazovanja i športa Klasa: UP/I 602-07/14-03/00111, Ur. broj: 533-25-14-0002, od 29.04.2014.

**Upis: Program upisuju polaznici koji su završili srednju školu tehničke struke u trajanju četiri (4) godine, koji su navršili 18 godina života i imaju liječničko uvjerenje o zdravstvenoj sposobnosti obavljanja poslova.**

U slučaju prijave većeg broja kandidata prednost pri upisu imaju pristupnici koji imaju bolji opći uspjeh kroz sve godine školovanja i uspjeh iz nastavnih predmeta: matematika, hrvatski jezik, fizika, elektrotehnika i strojarstvo.

Nakon uspješno savladanog programa osposobljavanja polaznik dobiva uvjerenje o stečenim općim stručnim znanjima iz djelokruga rada strojovođe/tkinje kao preduvjet pristupanja ispitu za izdavanje dozvole za radno mjesto strojovođe.

### ROKOVI UPISA:

### Prijave se primaju u Tehničkoj školi Zagreb, Palmotićeva 84 od 21. RUJNA do 16. LISTOPADA 2015; u prostoriji 3, od 9 do 12 sati.

 **Rezultati natječaja biti će objavljeni 20. LISTOPADA 2015. na oglasnoj ploči Škole i na web stranici Škole.**

Detaljne informacije o upisu, potrebnoj dokumentaciji, uvjetima školovanja, trajanju i troškovima prekvalifikacije moguće je dobiti na broj telefona 01/378-33-18, web stranici škole (<http://www.ss-tehnicka-zg.skole.hr>) , oglasnoj ploči škole.